**Szent Jakab Baráti Kör Közhasznú Egyesület**

**Adatvédelmi és Adatkezelési Szabályzat**

Bevezetés

Ezen adatvédelmi és adatkezelési szabályzat (továbbiakban Szabályzat) a Szent Jakab Baráti Kör Közhasznú Egyesületnél (továbbiakban Egyesület), a Zarándokpont Irodában zarándok útlevelet igénylők, a [www.szentjakabut.hu](http://www.szentjakabut.hu) oldalán regisztrált felhasználók, az egyesületi tagok, tisztségviselők, valamint az Egyesület által szervezett csoportos zarándoklaton résztvevő személyek önkéntes, tájékoztatáson alapuló és határozott hozzájárulásával megadott, valamint a személyükhöz kapcsolódó adatok gyűjtésére, tárolására és kezelésére vonatkozik. A fent felsorolt személyek a honlapra történő belépéssel, a honlap használatával, a zarándok útlevél igénylésével, valamint a zarándokutakra történő jelentkezéssel és az azokon történő részvétellel – magukra nézve kötelezően – fogadják el a jelen szabályzat rendelkezéseit.

Az adatok kezelését, feldolgozását, tárolását a Szent Jakab Baráti Kör Közhasznú Egyesület, a továbbiakban Adatkezelő végzi.

Az egyesület székhelye és postacíme: 1191 Budapest, Simonyi Zsigmond u. 29.

1. A szabályzat célja

Jelen Szabályzat célja, hogy az Egyesület biztosítsa a személyes adatok nyilvántartásának rendjét, az adatvédelem alkotmányos elveinek, az adatbiztonság követelményeinek érvényesülését, meg kívánja akadályozni az adatokhoz való jogosulatlan hozzáférést, és azok jogosulatlan megváltoztatását, illetve nyilvánosságra hozatalát.

A Szabályzat időbeli hatálya: 2018. május 25-től visszavonásig.

1. Vonatkozó jogszabályok

Az Adatkezelő kötelezettséget vállal arra, hogy ez irányú tevékenységét a mindenkor hatályos jogszabályok szerint végzi. Ezek a jelen Szabályzat kiadásakor az alábbiak:

* 2011. évi CXII. törvény az információs önrendelkezési jogról és az információszabadságról (Infotv.)
* Az Európai Parlament és a Tanács 2016/679/EU rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról
* 2011. évi CVIII. törvény az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről
* 2008. évi XLVIII. törvény a gazdasági reklámtevékenység alapvető feltételeiről és egyes korlátairól.

1. Fogalmak
   1. Érintett: bármely meghatározott, személyes adat alapján azonosított vagy – közvetlenül vagy közvetve – azonosítható természetes személy.
   2. Személyes adat: az érintettel kapcsolatba hozható adat – különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés.
   3. Hozzájárulás: az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó – teljes körű vagy egyes műveletekre kiterjedő – személyes adat kezeléséhez.
   4. Tiltakozás: az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri.
   5. Adatkezelő: az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja.
   6. Adatkezelés: az alkalmazott eljárástól függetlenül az adaton végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adat további felhasználásának megakadályozása, fénykép-, hang vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérlenyomat, DNS-minta, íriszkép) rögzítése.
   7. Adattovábbítás: az adat meghatározott harmadik személy számára történő hozzáférhetővé tétele.
   8. Nyilvánosságra hozatal: az adat bárki számára történő hozzáférhetővé tétele.
   9. Adattörlés: az adatok felismerhetetlenné tétele oly módon, hogy a helyreállításuk többé nem lehetséges.
   10. Adatmegsemmisítés: az adatokat tartalmazó adathordozó teljes fizikai megsemmisítése.
   11. Adatfeldolgozás: az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve, hogy a technikai feladatot az adaton végzik.
   12. Adatfeldolgozó: az a természetes vagy jogi személy, illetve jogi személyiséggel nem rendelkező szervezet, aki vagy amely az adatkezelővel kötött szerződése alapján – beleértve a jogszabály rendelkezése alapján történő szerződéskötést is – adatok feldolgozását végzi.
   13. Adatállomány: az egy nyilvántartásban kezelt adatok összessége.
2. Az adatok megismerésére jogosultak

Az érintett hozzájárulásával megadott személyes adatokat az Egyesület vezetői, illetve a vezetőség által külön erre felhatalmazott személyek jogosultak megismerni. Az adatkezelő az általa kezelt adatokat nem teszi közzé, harmadik személy számára nem adja ki.

1. A kezelt személyes adatok köre

Jelen Szabályzat kizárólag a természetes személyek adatainak kezelésére terjed ki, tekintettel arra, hogy személyes adatok kizárólag természetes személyek vonatkozásában értelmezhetők.

Az Egyesület honlapja bármely internet használó által, regisztráció nélkül hozzáférhető tartalmakat is biztosít. Bizonyos tartalmi szolgáltatások (szervezett zarándoklat) csak e célra regisztrált felhasználók számára hozzáférhető. Regisztrált felhasználó az lehet, akit az adatkezelő erre feljogosít. A regisztráció folyamata ingyenes.

A regisztráció során a következő személyes adatok megadása kötelező:

* név
* telefonszám
* születési adat
* e-mail cím
* lakóhely

A zarándok útlevelek kérelmezése és kiadása során a következő személyes adatok megadása kötelező:

* név
* lakcím
* személyazonosító igazolvány száma
* zarándoklat indulási pontja

1. Az adatkezelés jogalapja, módja és célja

Az adatkezelés jogalapja az érintett önkéntes hozzájárulása. A hozzájárulást az Érintett a fentiekben megjelölt adatok kezelése tekintetében, jelen szabályzat előzetes megismerését követően, ennek kifejezett elfogadásával, illetőleg a honlap használatával, a regisztrációval, az önkéntes adatszolgáltatással adja meg. A megadott telefonszám és e-mail cím kizárólag kapcsolattartási célokat, valamint információs megadására szolgál.

Az Érintett adatainak kezelése kizárólag számítástechnikai eszközzel végrehajtott adatfeldolgozással történik.

Az Adatkezelő a megadott személyes adatokat, a korábban leírt céloktól eltérő célokra nem használhatja fel. Személyes adatok harmadik személynek vagy hatóságoknak történő átadása – hacsak jogszabály ettől eltérően nem rendelkezik kötelező erővel – kizárólag a felhasználó előzetes, kifejezett hozzájárulása esetén lehetséges.

Az Adatkezelő a neki megadott személyes adatokat nem ellenőrzi. A megadott adatok megfelelőségéért kizárólag az azt szolgáltató személy felel. Egy megadott e-mail címen történt belépéssel összefüggő mindennemű felelősség kizárólag azt a felhasználót terheli, aki az e-mail címet regisztrálta.

1. Adatkezelési alapelvek

Az Egyesület szolgáltatásainak igénybe vételéhez elengedhetetlenül szükséges személyes adatokat az Egyesület az érintettek hozzájárulása alapján, és kizárólag célhoz kötötten használhatja fel.

Az Egyesület mint adatkezelő vállalja, hogy a birtokába jutott adatokat az Infotv. rendelkezéseinek és jelen szabályzatban rögzített adatvédelmi elveknek megfelelően kezeli és azokat a jelen Szabályzatban meghatározott Adatkezelőn kívül harmadik félnek nem adja át. A jelen bekezdésben foglalt rendelkezés alól kivételt képez az adatok statisztikailag összesített formában történő felhasználása, amely az érintett e-mail címét, illetve azonosítására alkalmas egyéb adatot semmilyen formában nem tartalmazhat, ezáltal nem minősül adatkezelésnek vagy adattovábbításnak.

Az Egyesület hivatalos bírósági, rendőrségi megkeresés, jogi eljárás szerzői-, vagyoni illetve egyéb jogsértés vagy ezek alapos gyanúja esetén, az egyesület érdekeinek sérelme, szolgáltatásai nyújtásának veszélyeztetése, stb. esetén – harmadik személy számára hozzáférhetővé teszi az érintett elérhető adatait.

Az Egyesület mint adatkezelő az adatok felvétele, rögzítése és kezelése során a jogszabályok által rögzített korlátozásokat minden esetben betartja.

Az Egyesület kötelezi magát, hogy gondoskodik az adatok biztonságáról, megteszi továbbá azokat a technikai és szervezési intézkedéseket, kialakítja azokat az eljárási szabályokat, amelyek biztosítják a felvett, tárolt, illetve kezelt adatok védelmét, illetőleg megakadályozza azok megsemmisülését, jogosulatlan felhasználását és jogosulatlan megváltoztatását.

Az Érintett kérésére az Adatkezelő zárolja személyes adatait, vagy ha a rendelkezésére álló információk alapján feltételezhető, hogy a törlés sértené az érintett jogos érdekeit. Az így zárolt személyes adatok kizárólag addig kezelhető, ameddig fennáll az az adatkezelés cél, amely a személyes adatok törlését kizárja.

A kezelt személyes adatok helyesbítéséről, zárolásáról illetve törléséről az érintett személyt értesíteni kell. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

Az Érintett bármikor jogosult tájékoztatást kérni az Adatkezelő által kezelt, rá vonatkozó személyes adatokról, bármikor módosíthatja azokat, továbbá jogosult adatai törlésének kérésére. A törlés az Adatkezelőnek küldött nyilatkozattal írásban a postai vagy e-mail címen lehetséges.

Az Adatkezelő az Érintett kérésére – a kérelem benyújtásától számított 30 napon belül, írásban – tájékoztatást ad a rá vonatkozó, általa kezelt adatokról, annak jogalapjáról, időtartamáról, továbbá arról, hogy kik és milyen célból kapják vagy kapták meg adatait.

1. Jogérvényesítés

Az Érintett - jogainak megsértése esetén - az Adatkezelő ellen bírósághoz fordulhat, illetve panasszal élhet a Nemzeti Adatvédelmi és Információszabadság Hatóságnál (1125 Budapest, Szilágyi Erzsébet fasor 22/c., postacím: 1530 Budapest, Pf.5., telefon: 0613911400, honlap: <http://naih.hu>).

1. A szabályzat módosítása

Az Egyesület fenntartja magának a jogot, hogy jelen Szabályzatot – az Érintettek előzetes értesítése mellett – egyoldalúan módosítsa.

Amennyiben az Érintettek közül bárki 15 munkanapon belül, írásban nem jelzi a módosítással kapcsolatos kifogását, akkor elfogadottnak tekinthető a szabályzat módosítása.

1. Az adatkezelő adatai, elérhetősége

Név: Szent Jakab Baráti Kör Közhasznú Egyesület

Székhely és postacím: 1191 Budapest, Simonyi Zsigmond u. 29.

Alapító végzés: 60.190/2011/4. lajstromszám, 62508 nyilvántartási szám

Bejegyző bíróság megnevezése: Győri Törvényszék

E-mail cím: egyesulet@szentjakabut.hu

1. Felelősség

Az Egyesület honlapjának (Honlap) használatából eredő kockázatot az Érintett viseli. A Honlap tartalmazhat technikai pontatlanságot vagy nyomdai hibákat. Az Egyesület fenntartja magának a jogot, hogy bármikor, előzetes értesítés nélkül kiegészítse, törölje vagy módosítsa a Honlapon található információkat. Az Egyesület nem vállal garanciát a Honlapon található információk bármilyen konkrét célra történő alkalmazhatóságáért, valamint megfelelőségéért, továbbá használatáért. Nem vállal felelősséget bármilyen fajta, a Honlapon megjelenő információval vagy tartalommal okozott kárért, beleértve a közvetlen, közvetett, következményekből eredő, vagy előre nem látható károkat. Jelen felelősséget kizáró, illetve korlátozó rendelkezés nem érinti a szándékosan okozott, továbbá emberi életet, testi épséget vagy egészséget megkárosító szerződésszegésért történő felelősséget. Az Egyesület nem vállal felelősséget azokért a károkért sem, amelyek a Honlap létezéséből, használatából, használatra képtelen állapotából, nem megfelelő működéséből, meghibásodásából, teljes egészére vagy csak egy részére vonatkozó – akár előzetes értesítés nélküli – szüneteltetéséből, illetve teljes leállításából eredően, továbbá vonal- vagy rendszerhibából, esetlegesen általa hordozott vírusból, vagy az adatok bárki által történő illetéktelen megváltoztatása következtében keletkeztek vagy keletkeznek.

Az Érintett számára az Egyesület különféle linkeket és további harmadik fél honlapjának elérését kínálhatja. Jelen Szabályzat ezen oldalak tartalmára nem vonatkozik, ezért az Érintett részéről indokolt ellenőrizni a honlapok, linkek stb. jogi és titoktartási előírásait, illetve adatkezelését.

Budapest, 2020. november 11.